
บทคัดย่อ
ภาวะอักเสบเรื้อรังในผู้สูงอายุและผู้ป่วยโรคอ้วน นิยมรักษาด้วยยา NSAIDs อย่าง Celecoxib         ซึ่งหากใช้ต่อเนื่องอาจส่งผลเสียต่อระบบหัวใจและทางเดินอาหาร งานวิจัยนี้จึงพัฒนานาโนลิโพโซมกักเก็บยา เพื่อเพิ่มฤทธิ์ต้านการอักเสบของยา โดยใช้ฟอสโฟลิพิดจากวัสดุเหลือทิ้งของปลาดุกบิ๊กอุย เมื่อศึกษา           วิธีการสกัดน้ำมันที่มีโอเมก้า 3 พบว่าการใช้เอนไซม์ Alcalase ให้ค่าไอโอดีนสูงถึง 76.5 ซึ่งรักษา               ความสมบูรณ์ของกรดไขมันไม่อิ่มตัวได้ดีกว่าวิธี Reflux จากการนำฟอสโฟลิพิดที่สกัดได้มาพัฒนาสูตร         ลิโพโซมร่วมกับคอเลสเตอรอล วิเคราะห์ขนาดอนุภาคด้วย Zeta Nano Sizer ทดสอบการปลดปล่อยยา     ในหลอดทดลอง พบว่าสูตรที่เหมาะสมที่สุดคือสูตรที่มีปริมาณไขมัน 50 มิลลิกรัม ได้อนุภาคขนาด            296.5 นาโนเมตร ค่าดัชนีการกระจายตัว (PDI) 0.265 และมีการปลดปล่อยยาสูงที่สุดที่ร้อยละ            14.58 ± 1.3 ใน 6 ชั่วโมง สำหรับการทดสอบประสิทธิภาพการต้านการอักเสบ ทดสอบด้วยวิธี Egg Albumin           Anti-inflammatory Assay พบว่าสามารถยับยั้งการเสียสภาพของโปรตีนได้ถึงร้อยละ 67.19 ± 6.07          ซึ่งสูงกว่ายา Celecoxib รูปแบบปกติ ผลการศึกษา In vitro นี้พบว่า นาโนลิโพโซมกักเก็บยาที่พัฒนาขึ้น     มีศักยภาพในการเพิ่มฤทธิ์ต้านการอักเสบ และสามารถลดความเสี่ยงผลข้างเคียงจากยาได้

